title: Rozhodnutie európskej centrálnej banky z 19. februára 2004, ktorým sa prijíma rokovací poriadok Európskej centrálnej banky (ECB/2004/2)

text:
Dôležité právne oznámenie

|

32004D0002

Úradný vestník L 080 , 18/03/2004 S. 0033 - 0041

		Rozhodnutie európskej centrálnej bankyz 19. februára 2004,ktorým sa prijíma rokovací poriadok Európskej centrálnej banky(ECB/2004/2)(2004/257/ES)RADA GUVERNÉROV EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.3,ROZHODLA TAKTO:Jediný článokRokovací poriadok Európskej centrálnej banky, zmenený a doplnený 22. apríla 1999 a v znení rozhodnutia ECB/1999/6 zo 7. októbra 1999, ktorým sa mení a dopĺňa rokovací poriadok Európskej centrálnej banky [1], sa nahrádza týmito ustanoveniami, ktoré nadobúdajú účinnosť 1. marca 2004.ROKOVACÍ PORIADOK EURÓPSKEJ CENTRÁLNEJ BANKYÚVODNÁ KAPITOLAČlánok 1Vymedzenie pojmovTento rokovací poriadok dopĺňa Zmluvu o založení Európskeho spoločenstva a Štatút Európskeho systému centrálnych bánk a Európskej centrálnej banky. Pojmy použité v tomto rokovacom poriadku majú rovnaký význam ako v zmluve a v štatúte. Pojmom "Eurosystém" sa rozumie Európska centrálna banka (ECB) a národné centrálne banky tých zúčastnených členských štátov, ktorých menou je euro.KAPITOLA IRADA GUVERNÉROVČlánok 2Dátum a miesto zasadnutí Rady guvernérov2.1 Rada guvernérov rozhoduje o dátumoch svojich zasadnutí na návrh prezidenta. Rada guvernérov zasadá v zásade pravidelne podľa harmonogramu, ktorý sa určuje dostatočne skoro pred začatím každého kalendárneho roka.2.2 Prezident zvolá zasadnutie Rady guvernérov, ak žiadosť podajú aspoň traja členovia Rady guvernérov.2.3 Prezident môže takisto zvolať zasadnutia Rady guvernérov kedykoľvek to pokladá za nevyhnutné.2.4. Rada guvernérov zvyčajne zasadá v priestoroch ECB.2.5. Zasadnutia sa môžu konať aj prostredníctvom telekonferencie, pokiaľ nenamietajú aspoň traja guvernéri.Článok 3Účasť na zasadnutiach Rady guvernérov3.1. Pokiaľ neustanoví tento rokovací poriadok inak, na zasadnutiach Rady guvernérov sa môžu zúčastniť iba jej členovia, predseda Rady Európskej únie a člen Komisie Európskych spoločenstiev.3.2. Každého guvernéra môže zvyčajne sprevádzať jedna osoba.3.3. Ak sa guvernér nemôže zúčastniť na zasadnutí, môže písomne vymenovať náhradníka bez toho, aby bol dotknutý článok 4. Toto písomné vymenovanie sa posiela prezidentovi včas pred zasadnutím. Takéhoto náhradníka môže zvyčajne sprevádzať jedna osoba.3.4 Prezident vymenuje jedného zo zamestnancov ECB za tajomníka. Tajomník pomáha Výkonnej rade pri príprave zasadnutí Rady guvernérov a vyhotovuje z nich zápisnice.3.5 Rada guvernérov môže pozvať aj ďalšie osoby, aby sa zúčastnili na jej zasadnutiach, ak to pokladá za vhodné.Článok 4Hlasovanie4.1. Rada guvernérov je uznášaniaschopná, ak sú prítomné aspoň dve tretiny jej členov. Ak nie je uznášaniaschopná, prezident môže zvolať mimoriadne zasadnutie, na ktorom možno prijať rozhodnutia bez ohľadu na kvórum.4.2 Rada guvernérov pristúpi k hlasovaniu na žiadosť prezidenta. Prezident iniciuje hlasovacie konanie aj na základe žiadosti člena Rady guvernérov.4.3 Zdržanie sa hlasovania nebráni tomu, aby Rada guvernérov prijala rozhodnutia podľa článku 41.2 štatútu.4.4. Ak sa člen Rady guvernérov nemôže zúčastniť na hlasovaní dlhší čas (t. j. viac ako jeden mesiac), môže za seba vymenovať náhradníka ako člena Rady guvernérov.4.5. V súlade s článkom 10.3 štatútu, ak guvernér nemôže hlasovať o rozhodnutí podľa článkov 28, 29, 30, 32, 33 a 51 štatútu, jeho vážený hlas môže odovzdať ním vymenovaný náhradník.4.6. Prezident môže iniciovať tajné hlasovanie, ak ho o to požiadajú aspoň traja členovia Rady guvernérov. Ak sa návrh rozhodnutia podľa článkov 11.1, 11.3 a 11.4 štatútu týka členov Rady guvernérov osobne, koná sa tajné hlasovanie. V takýchto prípadoch sa dotknutí členovia Rady guvernérov nezúčastňujú na hlasovaní.4.7. Rozhodnutia sa môžu prijať aj písomným konaním, pokiaľ nenamietajú aspoň traja členovia Rady guvernérov. Písomné konanie vyžaduje: i) spravidla najmenej päť pracovných dní na zváženie každým členom Rady guvernérov; ii) vlastnoručný podpis každého člena Rady guvernérov (alebo jeho náhradníka v súlade s článkom 4.4) a iii) zápis takéhoto rozhodnutia do zápisnice z nasledujúceho zasadnutia Rady guvernérov.Článok 5Organizácia zasadnutí Rady guvernérov5.1. Rada guvernérov prijíma program každého zasadnutia. Výkonná rada zostaví predbežný program a pošle ho spolu so súvisiacimi dokumentmi členom Rady guvernérov a ostatným oprávneným účastníkom najmenej osem dní pred daným zasadnutím s výnimkou mimoriadnych prípadov, v ktorých Výkonná rada koná primerane okolnostiam. Rada guvernérov môže na návrh prezidenta alebo iného člena Rady guvernérov rozhodnúť o stiahnutí bodov z predbežného programu alebo o zaradení bodov do predbežného programu. Na žiadosť aspoň troch členov Rady guvernérov sa bod stiahne z programu, ak sa súvisiace dokumenty nepredložili členom Rady guvernérov načas.5.2 Zápisnica z rokovaní Rady guvernérov sa predkladá na schválenie členom Rady guvernérov na nasledujúcom zasadnutí (alebo v prípade potreby aj skôr prostredníctvom písomného konania) a podpisuje ju prezident.5.3 Rada guvernérov môže ustanoviť interné pravidlá rozhodovania v mimoriadnych situáciách.KAPITOLA IIVÝKONNÁ RADAČlánok 6Dátum a miesto zasadnutí Výkonnej rady6.1. O dátume zasadnutí rozhoduje Výkonná rada na návrh prezidenta.6.2. Prezident môže takisto zvolať zasadnutia Výkonnej rady kedykoľvek to pokladá za nevyhnutné.Článok 7Hlasovanie7.1. Výkonná rada je v súlade s článkom 11.5 štatútu uznášaniaschopná, ak sú prítomné aspoň dve tretiny jej členov. Ak nie je uznášaniaschopná, prezident môže zvolať mimoriadne zasadnutie, na ktorom možno prijať rozhodnutia bez ohľadu na kvórum.7.2. Rozhodnutia možno prijať aj písomným konaním, pokiaľ nenamietajú aspoň traja členovia Výkonnej rady.7.3. Členovia Výkonnej rady, ktorých sa budúce rozhodnutie podľa článkov 11.1, 11.3 alebo 11.4 štatútu týka osobne, sa nezúčastňujú na hlasovaní.Článok 8Organizácia zasadnutí Výkonnej radyVýkonná Rada rozhoduje o organizácii svojich zasadnutí.KAPITOLA IIIORGANIZÁCIA EURÓPSKEJ CENTRÁLNEJ BANKYČlánok 9Výbory Eurosystému/ESCB9.1. Rada guvernérov zriaďuje a zrušuje výbory. Výbory pomáhajú pri práci orgánov ECB s rozhodovacími právomocami a prostredníctvom Výkonnej rady podávajú správy Rade guvernérov.9.2. Výbory sa skladajú z maximálne dvoch členov z každej z národných centrálnych bánk Eurosystému a ECB, ktorých vymenuje príslušný guvernér, resp. Výkonná rada. Rada guvernérov ustanoví mandát výborov a vymenuje ich predsedov. Predsedom je spravidla zamestnanec ECB. Rada guvernérov a Výkonná rada majú právo vyžadovať od výborov štúdie na určité témy. ECB zabezpečuje úlohy sekretariátu pre výbory.9.3. Národná centrálna banka každého nezúčastneného členského štátu môže takisto vymenovať maximálne dvoch zamestnancov, ktorí sa zúčastnia na zasadnutiach výboru, ak ide o záležitosti patriace do oblasti pôsobnosti Generálnej rady a ak to predseda výboru a Výkonná rada pokladajú za vhodné.9.4. Zástupcov ostatných orgánov a inštitúcií spoločenstva a ktorékoľvek iné tretie osoby takisto možno pozvať, aby sa zúčastnili na zasadnutiach výborov, ak to predseda výboru a Výkonná rada pokladajú za vhodné.Článok 9aRada guvernérov môže rozhodnúť, že zriadi ad hoc výbory poverené zvláštnymi poradnými úlohami.Článok 10Vnútorná štruktúra10.1. Výkonná rada po porade s Radou guvernérov rozhoduje o počte, názve a oblastiach pôsobnosti jednotlivých pracovných útvarov ECB. Toto rozhodnutie sa zverejňuje.10.2. Výkonná rada riadi všetky pracovné útvary ECB. Výkonná rada rozhoduje o individuálnej zodpovednosti svojich členov vzhľadom na pracovné útvary ECB a informuje Radu guvernérov, Generálnu radu a zamestnancov ECB. Takéto rozhodnutie sa môže prijať iba v prítomnosti všetkých členov Výkonnej rady a nesmie byť prijaté proti hlasu prezidenta.Článok 11Zamestnanci ECB11.1. Každý zamestnanec ECB je informovaný o svojom postavení v rámci štruktúry ECB, o svojich nadriadených a o svojich odborných úlohách.11.2. Bez toho, aby boli dotknuté články 36 a 47 štatútu vydáva Výkonná rada organizačné normy (ďalej len "administratívne obežníky"), ktoré sú pre zamestnancov ECB záväzné.11.3. Výkonná rada prijíma a aktualizuje kódex správania na usmerňovanie svojich členov a zamestnancov ECB.KAPITOLA IVÚČASŤ GENERÁLNEJ RADY NA ÚLOHÁCH EURÓPSKEHO SYSTÉMU CENTRÁLNYCH BÁNKČlánok 12Vzťah medzi Radou guvernérov a Generálnou radou12.1. Generálna rada ECB má možnosť predložiť svoje pripomienky predtým, ako Rada guvernérov prijme:- stanoviská podľa článkov 4 a 25.1 štatútu,- odporúčania v oblasti štatistiky podľa článku 42 štatútu,- výročnú správu,- pravidlá na štandardizáciu účtovných pravidiel a vykazovania operácií,- opatrenia na uplatňovanie článku 29 štatútu,- podmienky zamestnávania zamestnancov ECB,- v súvislosti s prípravou neodvolateľného stanovenia výmenných kurzov buď stanovisko ECB podľa článku 123 odseku 5 Zmluvy, alebo stanovisko ECB týkajúce sa právnych predpisov spoločenstva, ktoré sa majú prijať, keď sa zruší výnimka.12.2. Kedykoľvek je Generálna rada požiadaná o predloženie pripomienok podľa prvého odseku tohto článku, poskytne sa jej primeraná lehota na predloženie pripomienok, ktorá nesmie byť kratšia ako desať pracovných dní. V prípade naliehavosti, ktorú treba v žiadosti zdôvodniť, sa lehota môže skrátiť na päť pracovných dní. Prezident môže rozhodnúť o uplatnení písomného konania.12.3. Prezident informuje Generálnu radu v súlade s článkom 47.4 štatútu o rozhodnutiach prijatých Radou guvernérov.Článok 13Vzťah medzi Výkonnou radou a Generálnou radou13.1. Generálna rada ECB má možnosť predkladať svoje pripomienky predtým, ako Výkonná rada:- vykoná právne predpisy Rady guvernérov, pri ktorých sa v súlade s vyššie uvedeným článkom 12.1 vyžaduje príspevok Generálnej rady,- prijme na základe právomocí, ktoré jej zverila Rada guvernérov v súlade s článkom 12.1 štatútu, právne akty, pri ktorých sa v súlade s článkom 12.1 tohto rokovacieho poriadku vyžaduje príspevok Generálnej rady.13.2. Vždy, keď Generálna rada dostane žiadosť o predloženie pripomienok podľa prvého odseku tohto článku, poskytne sa jej primeraná lehota na predloženie pripomienok, ktorá nesmie byť kratšia ako desať pracovných dní. V prípade naliehavosti, ktorú treba v žiadosti zdôvodniť, sa lehota môže skrátiť na päť pracovných dní. Prezident môže rozhodnúť o uplatnení písomného konania.KAPITOLA VOSOBITNÉ PROCEDURÁLNE USTANOVENIAČlánok 14Prenesené právomoci14.1. Prenesenie právomocí Rady guvernérov na Výkonnú radu na základe poslednej vety druhého odseku článku 12.1 štatútu sa oznámi dotknutým osobám alebo sa prípadne uverejní, ak rozhodnutia prijaté na základe prenesenia právomocí majú právne účinky voči tretím osobám. Rada guvernérov je okamžite informovaná o akomkoľvek akte prijatom na základe prenesenia právomocí.14.2 Kniha oprávnených osôb s podpisovým právom ECB zostavená podľa rozhodnutia prijatého na základe článku 39 štatútu sa poskytuje zainteresovaným osobám.Článok 15Rozpočtový proces15.1. Rada guvernérov, ktorá koná na návrh Výkonnej rady v súlade so zásadami stanovenými Radou guvernérov, prijíma rozpočet ECB na nasledujúci finančný rok pred koncom každého finančného roka.15.2. Na pomoc v záležitostiach týkajúcich sa rozpočtu ECB Rada guvernérov zriadi rozpočtový výbor a ustanoví jeho mandát a zloženie.Článok 16Vykazovanie a ročné účtovné závierky16.1. Rada guvernérov prijíma výročnú správu požadovanú na základe článku 15.3 štatútu.16.2. Na Výkonnú radu sa prenesie právomoc schvaľovať a uverejňovať štvrťročné správy na základe článku 15.1 štatútu, týždenné konsolidované finančné výkazy na základe článku 15.2 štatútu, konsolidované bilancie na základe článku 26.3 štatútu a ostatné správy.16.3. Výkonná rada v súlade so zásadami stanovenými Radou guvernérov vypracúva ročnú účtovnú závierku ECB počas prvého mesiaca nasledujúceho finančného roka. Závierka sa predkladá externému audítorovi.16.4. Rada guvernérov schvaľuje ročnú účtovnú závierku ECB počas prvého štvrťroka nasledujúceho roka. Správa externého audítora sa predkladá Rade guvernérov pred schválením ročnej účtovnej závierky.Článok 17Právne nástroje ECB17.1. Rada guvernérov prijíma nariadenia ECB a prezident ich v jej mene podpisuje.17.2 Usmernenia ECB prijíma Rada guvernérov a následne sa oznamujú v jednom z úradných jazykov Európskeho spoločenstva a v mene Rady guvernérov ich podpisuje prezident. V usmerneniach sa uvádzajú dôvody, na ktorých sú usmernenia založené. Oznámenie národným centrálnym bankám sa môže uskutočniť prostredníctvom telefaxu, elektronickej pošty, telexu alebo v papierovej forme. Všetky usmernenia ECB, ktoré sa majú úradne uverejniť, sa preložia do úradných jazykov Európskeho spoločenstva.17.3. Rada guvernérov môže preniesť svoje normotvorné právomoci na Výkonnú radu na účely vykonávania svojich nariadení a usmernení. Dané nariadenie alebo usmernenie vymedzuje oblasti, ktoré majú byť upravené, ako aj medze a rozsah prenesených právomocí.17.4. Rada guvernérov alebo Výkonná rada prijímajú rozhodnutia a odporúčania ECB v oblasti svojej pôsobnosti a prezident ich podpisuje. Rozhodnutia ECB, ktorými sa ukladajú sankcie tretím osobám, podpisuje prezident, viceprezident alebo dvaja z ďalších členov Výkonnej rady. V rozhodnutiach a odporúčaniach ECB sa uvádzajú dôvody, na ktorých sú rozhodnutia a odporúčania založené. Odporúčania pre sekundárne právne predpisy spoločenstva na základe článku 42 štatútu prijíma Rada guvernérov.17.5. Bez toho, aby bol dotknutý článok 44 druhý odsek a článok 471 prvá zarážka štatútu, Rada guvernérov prijíma stanoviská ECB. Avšak za výnimočných okolností a pokiaľ aspoň traja guvernéri nevyjadria želanie ponechať Rade guvernérov právomoc prijímať určité stanoviská, stanoviská ECB môže prijímať Výkonná rada v súlade s pripomienkami Rady guvernérov a so zreteľom na príspevok Generálnej rady. Stanoviská ECB podpisuje prezident.17.6 Pokyny ECB prijíma Výkonná rada a následne sa oznamujú v jednom z úradných jazykov Európskeho spoločenstva a v mene Výkonnej rady ich podpisuje prezident alebo dvaja z členov Výkonnej rady. Oznámenie národným centrálnym bankám sa môže uskutočniť prostredníctvom telefaxu, elektronickej pošty, telexu alebo v papierovej forme. Pokyny ECB, ktoré sa majú úradne uverejniť, sa preložia do úradných jazykov Európskeho spoločenstva.17.7. Všetky právne nástroje ECB sa na uľahčenie identifikácie číslujú postupne. Výkonná rada prijíma kroky na zaistenie bezpečnej úschovy originálov, oznámenie adresátom alebo konzultovaným orgánom a na uverejnenie vo všetkých úradných jazykoch Európskej únie v Úradnom vestníku Európskej únie v prípade nariadení ECB, stanovísk ECB k navrhovaným právnym predpisom spoločenstva a tých právnych nástrojov ECB, o ktorých uverejnení sa výslovne rozhodlo.17.8. Zásady stanovené v nariadení Rady (ES) č. 1 z 15. apríla 1958, ktorým sa určuje jazyk, ktorý má Európske hospodárske spoločenstvo používať [1], sa uplatňujú na právne predpisy vymedzené v článku 34 štatútu.Článok 18Postup podľa článku 106 ods. 2 ZmluvySúhlas poskytnutý podľa článku 106 ods. 2 Zmluvy na nasledujúci rok udeľuje Rada guvernérov jedným rozhodnutím pre všetky zúčastnené členské štáty počas posledného štvrťroka každého roka.Článok 19Obstarávanie19.1. Pri obstarávaní tovarov a služieb pre ECB sa kladie náležitý zreteľ na zásady verejnosti, transparentnosti, rovnakého prístupu, nediskriminácie a efektívnej správy.19.2. Okrem zásady efektívnej správy sa možno od vyššie uvedených zásad odchýliť v naliehavom prípade; z dôvodov bezpečnosti a zachovania tajomstva; v prípade, ak existuje jediný dodávateľ; v prípade dodávok národných centrálnych bánk Európskej centrálnej banke a na zabezpečenie kontinuity zdroja dodávok.Článok 20Výber, vymenovanie a povýšenie zamestnancov20.1. Všetkých zamestnancov ECB vyberá, vymenúva a povyšuje Výkonná rada.20.2. Všetci zamestnanci ECB sa vyberajú, vymenúvajú a povyšujú s náležitým zreteľom na zásady odbornej spôsobilosti, verejnosti, transparentnosti, rovnakého prístupu a nediskriminácie. Pravidlá a postupy prijímania a interného povýšenia sú bližšie vymedzené v administratívnych obežníkoch.Článok 21Podmienky zamestnávania21.1. Podmienky zamestnávania a pravidlá pre zamestnancov upravujú pracovnoprávne vzťahy medzi ECB a jej zamestnancami.21.2. Rada guvernérov na návrh Výkonnej rady a po porade s Generálnou radou prijíma podmienky zamestnávania.21.3. Výkonná rada prijíma pravidlá pre zamestnancov, ktorými sa vykonávajú podmienky zamestnávania.21.4. Pred prijatím nových podmienok zamestnávania alebo pravidiel pre zamestnancov sa vedú porady s Výborom zamestnancov. Stanovisko výboru sa predkladá Rade guvernérov alebo Výkonnej rade.Článok 22Správy a oznámeniaVšeobecné správy a oznámenia o rozhodnutiach prijatých orgánmi ECB s rozhodovacími právomocami sa môžu uverejňovať na internetových stránkach ECB, v Úradnom vestníku Európskej únie alebo prostredníctvom spravodajských servisov bežných na finančných trhoch alebo prostredníctvom iných médií.Článok 23Dôvernosť dokumentov ECB a prístup k nim23.1. Rokovania orgánov ECB s rozhodovacími právomocami a ktoréhokoľvek nimi zriadeného výboru alebo ktorejkoľvek nimi zriadenej skupiny sú dôverné, pokiaľ Rada guvernérov nepoverí prezidenta, aby zverejnil výsledky ich rokovaní.23.2 Prístup verejnosti k dokumentom, ktoré ECB vypracuje alebo drží, sa riadi rozhodnutím Rady guvernérov.23.3. Dokumenty, ktoré ECB vypracuje, sú označené za tajné a zaobchádza sa s nimi v súlade s pravidlami ustanovenými v administratívnom obežníku. Dokumenty sú voľne prístupné po uplynutí 30 rokov, pokiaľ orgány s rozhodovacími právomocami nerozhodnú inak.KAPITOLA VIZÁVEREČNÉ USTANOVENIAČlánok 24Zmeny a doplnenia tohto rokovacieho poriadkuRada guvernérov môže meniť a dopĺňať tento rokovací poriadok. Generálna rada môže navrhovať zmeny a doplnenia a Výkonná rada môže prijímať dodatočné pravidlá v oblasti svojej pôsobnosti.Vo Frankfurte nad Mohanom 19. februára 2004Prezident ECBJean-Claude Trichet[1] Ú. v. ES L 314, 8.12.1999, s. 32.[1] Ú. v. ES 17, 6.10.1958, s. 385.--------------------------------------------------


title: 2006/492/SZBP Rozhodnutie Politického a bezpečnostného výboru MONUC SPT/2/2006 z  30. mája 2006  o zriadení Výboru prispievateľov na vojenskú operáciu Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu

text:
               14.7.2006

               SK

               Úradný vestník Európskej únie

               L 194/31

      ROZHODNUTIE POLITICKÉHO A BEZPEČNOSTNÉHO VÝBORU MONUC SPT/2/2006
   z 30. mája 2006
   o zriadení Výboru prispievateľov na vojenskú operáciu Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu
   (2006/492/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí odsek jej článku 25,
   so zreteľom na jednotnú akciu Rady 2006/319/SZBP z 27. apríla 2006 o vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu (1) (operácia EUFOR RD Kongo), a najmä na jej článok 10 ods. 5,
   keďže:

               (1)

               Rada podľa článku 10 ods. 5 jednotnej akcie 2006/319/SZBP poverila Politický a bezpečnostný výbor (PBV), aby prijal príslušné rozhodnutia o zriadení Výboru prispievateľov na vojenskú operáciu Európskej únie v Konžskej demokratickej republike (KDR) na podporu MONUC počas volebného procesu.

               (2)

               Závery zo zasadnutia Európskej rady v Nice 7., 8. a 9. decembra 2000 a v Bruseli 24. a 25. októbra 2002 ustanovujú dojednania o účasti tretích štátov na operáciách na krízového riadenia a o zriadení výboru prispievateľov.

               (3)

               Výbor prispievateľov bude zohrávať kľúčovú úlohu pri každodennom riadení operácií; výbor bude hlavným fórom, na ktorom prispievajúce štáty spoločne riešia otázky, ktoré sa týkajú nasadenia ich síl v operácii; PBV, ktorý vykonáva politickú kontrolu a strategické riadenie operácie, bude zohľadňovať názory vyjadrené výborom prispievateľov.

               (4)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú obranné dôsledky,

         PRIJAL TOTO ROZHODNUTIE:
   Článok 1
   Zriadenie a mandát
   Týmto sa zriaďuje Výbor prispievateľov na vojenskú operáciu Európskej únie v KDR na podporu MONUC počas volebného procesu (ďalej len „VP“).
   Jeho mandát je ustanovený v záveroch zo zasadnutia Európskej rady v Nice a v Bruseli.
   Článok 2
   Zloženie
   1.   Členmi VP sú:

               —

               zástupcovia všetkých členských štátov EÚ,

               —

               zástupcovia tretích štátov uvedených v prílohe, ktoré sa zúčastňujú na operácii a poskytujú významné vojenské príspevky.

         2.   Generálny riaditeľ Vojenského štábu EÚ a veliteľ operácie EÚ majú tiež právo zúčastňovať sa na zasadnutiach VP osobne alebo v zastúpení.
   Článok 3
   Predseda
   V súlade so závermi Európskej rady v Nice a bez toho, aby boli dotknuté práva predsedníctva, výboru prispievateľov na túto operáciu predsedá generálny tajomník/vysoký splnomocnenec alebo jeho zástupca v úzkej spolupráci s predsedníctvom, ktorému pomáha predseda Vojenského výboru Európskej únie (PVVEÚ) alebo jeho zástupca.
   Článok 4
   Zasadnutia
   1.   PV zvoláva pravidelne predseda. Ak si to vyžadujú okolnosti, môže sa zvolať mimoriadne zasadnutie, a to na podnet predsedu alebo na žiadosť člena.
   2.   Predseda vopred rozošle predbežný program a dokumenty, ktoré sa týkajú zasadnutia. Po každom zasadnutí sa rozošle zápisnica.
   3.   Na príslušné časti diskusie môžu byť podľa potreby prizvaní zástupcovia Komisie a ďalšie osoby.
   Článok 5
   Postup
   1.   S výhradou odseku 3 a bez toho, aby boli dotknuté právomoci PBV a zodpovednosť veliteľa operácie EÚ,

               —

               jednomyseľné hlasovanie zástupcov štátov prispievajúcich na operáciu sa uplatní vtedy, keď PV rozhoduje o každodennom riadení operácie,

               —

               jednomyseľné hlasovanie členov PV sa uplatní vtedy, keď výbor vydáva odporúčania o možných úpravách operačného plánovania vrátane možných úprav cieľov.

         Zdržanie sa hlasovania člena nevylučuje jednomyseľnosť.
   2.   Predseda zabezpečí, aby bola prítomná väčšina zástupcov štátov, ktorí sú oprávnení zúčastniť sa na rokovaní.
   3.   Všetky procedurálne otázky sa riešia jednoduchou väčšinou hlasov členov prítomných na zasadnutí.
   4.   Dánsko sa nezúčastňuje na žiadnom rozhodnutí výboru.
   Článok 6
   Dôvernosť
   1.   Na zasadnutia a konanie VP sa vzťahujú bezpečnostné predpisy Rady. Zástupcovia vo VP predovšetkým prešli zodpovedajúcimi bezpečnostnými previerkami.
   2.   Na rokovania VP sa vzťahuje povinnosť zachovania služobného tajomstva, ak výbor jednomyseľne nerozhodne inak.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 30. mája 2006

            Za Politický a bezpečnostný výbor

            predseda

         J. KUGLITSCH

      (1)  Ú. v. EÚ L 116, 29.4.2006, s. 98.

      PRÍLOHA
      Zoznam tretích štátov uvedených v článku 2 ods. 1

                  —

                  Turecko


title: Rozhodnutie Komisie z  29. augusta 2011 , ktorým sa zriaďuje expertná skupina pre trh platobných systémov

text:
               30.8.2011

               SK

               Úradný vestník Európskej únie

               C 253/3

         ROZHODNUTIE KOMISIE
   z 29. augusta 2011,
   ktorým sa zriaďuje expertná skupina pre trh platobných systémov
   2011/C 253/04
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Jedným z hlavných cieľov Únie je zaistiť náležité fungovanie vnútorného trhu, ktorého významnou súčasťou sú platobné služby. V kontexte rýchleho tempa inovácií a technologického napredovania je pre vnútorný trh dôležité disponovať spoľahlivými, pre používateľov nenáročnými, efektívnymi a bezpečnými platobnými systémami, a to tak v prospech poskytovateľov služieb, ako aj ich používateľov.

               (2)

               V súlade so zásadami lepšej regulácie prikladá Komisia pri vypracúvaní politiky súvisiacej s platobnými systémami veľkú dôležitosť náležitým konzultáciám s príslušnými zainteresovanými stranami, najmä s poskytovateľmi a používateľmi platobných služieb vrátane spotrebiteľov a iných zástupcov občianskej spoločnosti. Na tento účel môže byť pre Komisiu nutné vyžiadať si odborné stanovisko od expertov v poradnom orgáne.

               (3)

               Rozhodnutím Komisie 2009/72/ES (1) bola preto zriadená expertná skupina v oblasti platobných systémov.

               (4)

               Ako sa uvádza v Bielej knihe o politike finančných služieb na roky 2005 – 2010, Komisia prikladá veľkú dôležitosť tomu, aby boli v priebehu vývoja a realizácie politiky primerane zastúpené názory používateľov. Skupina by preto mala umožniť, aby boli náležite zastúpené názory príslušných zainteresovaných strán. Komisia sa domnieva, že v súčasnom zložení skupiny sa dostatočne neodzrkadľujú názory používateľov, najmä spotrebiteľov. Zriadením skupiny sa preto má dosiahnuť vyrovnanejšie zastúpenie medzi poskytovateľmi platobných služieb a ich používateľmi, ako aj zvýšiť počet členov zastupujúcich spotrebiteľov.

               (5)

               Skupina by sa mala skladať z jednotlivcov s požadovanými odbornými znalosťami v oblasti platobných systémov. Členstvo v nej by sa však malo obmedziť na zástupcov súkromných zainteresovaných strán, pretože verejné orgány a centrálne banky majú v oblasti platobných systémov svoju vlastnú konzultačnú skupinu.

               (6)

               Skupina by mala Komisii pomáhať pri príprave a realizácii politiky súvisiacej s platobnými systémami.

               (7)

               Bez toho, aby boli dotknuté bezpečnostné predpisy Komisie ustanovené v prílohe k rokovaciemu poriadku Komisie rozhodnutím 2001/844/ES, ESUO a Euratom (2), je potrebné stanoviť pravidlá o poskytovaní informácií členmi skupiny.

               (8)

               Spracúvanie osobných údajov uskutočňované v rámci skupiny sa riadi nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3).

               (9)

               Rozhodnutie Komisie 2009/72/ES z 15. decembra 2008, ktorým sa vytvára expertná skupina pre trh platobných systémov, by sa malo zrušiť.

               (10)

               Malo by sa pevne stanoviť obdobie uplatňovania tohto rozhodnutia. Komisia včas zváži účelnosť jeho predĺženia,

         ROZHODLA TAKTO:
   Článok 1
   Predmet úpravy
   Týmto sa zriaďuje expertná skupina pre trh platobných systémov (ďalej len „skupina“).
   Článok 2
   Úloha
   Úlohou tejto skupiny je:

               1.

               pomáhať Komisii pri príprave legislatívnych aktov alebo politických iniciatív súvisiacich s platobnými systémami vrátane problematiky prevencie podvodov týkajúcej sa odvetvia platobných systémov a ich používateľov;

               2.

               poskytovať prehľad o praktickej realizácii tejto politiky;

               3.

               uskutočňovať výmenu názorov na aktuálne osvedčené postupy a zabezpečovať monitorovanie potenciálnych problematických záležitostí trhu.

         Článok 3
   Konzultácie
   Komisia môže so skupinou konzultovať akúkoľvek záležitosť súvisiacu s platobnými systémami vrátane problematiky prevencie podvodov týkajúcej sa odvetvia platobných systémov a ich používateľov.
   Článok 4
   Členstvo – vymenovanie členov
   1.   Skupina pozostáva maximálne zo 40 členov.
   2.   Členov skupiny vymenúva Komisia spomedzi expertov s odbornou spôsobilosťou v oblastiach uvedených v článku 2 ods. 1, ktorí zareagovali na výzvu na predloženie žiadostí. Členmi musia byť osoby z akademickej oblasti alebo s uznávanou úrovňou odborných znalostí v oblastiach uvedených v článku 2 ods. 1 alebo osoby zastupujúce niektorý z týchto subjektov:

               a)

               odvetvie platobných služieb vrátane spoločností, zástupcov ich zamestnancov a združení;

               b)

               používateľov platobných systémov vrátane spoločností, združení a spotrebiteľov;

               c)

               súkromné orgány úzko zainteresované na prevencii platobných podvodov.

         3.   Členovia skupiny musia vyrovnaným spôsobom zastupovať odvetvie platobných služieb a používateľov platobných služieb. Používateľov platobných služieb zastupuje aspoň 15 členov, z ktorých sedem zastupuje spotrebiteľov. Odvetvie platobných služieb zastupuje aspoň 15 členov skupiny. V skupine sú zastúpené aj osoby z akademickej oblasti a súkromné orgány zainteresované na prevencii platobných podvodov.
   4.   Členovia zastupujúci odvetvie platobných služieb, ich používateľov alebo súkromné orgány zainteresované na prevencii platobných podvodov sa vymenúvajú ako osoby zastupujúce spoločný záujem pri podporovaní užívateľsky ústretových, efektívnych a bezpečných platobných systémov. Členovia z akademickej oblasti alebo s uznávanou úrovňou odborných znalostí sa vymenúvajú na základe osobnej spôsobilosti.
   5.   Členovia sú vymenovaní na štyri roky. Svoju funkciu vykonávajú až do svojho nahradenia alebo do skončenia svojho funkčného obdobia.
   6.   Môže sa vypracovať ustanovenie o vymenovaní rovnakého počtu náhradníkov, ako je členov. Náhradníci sa vymenúvajú za rovnakých podmienok ako členovia. Náhradníci automaticky nahradia členov, ktorí sú neprítomní alebo indisponovaní. Uchádzači, ktorí sa považujú za vhodných, neboli však vymenovaní, sa môžu zaradiť do rezervného zoznamu (ďalej len „zoznam“), ktorý môže Komisia použiť pri vymenúvaní náhradníkov.
   7.   Členov, ktorí už nedokážu účinne prispievať k práci v skupine, ktorí sa vzdajú členstva alebo nespĺňajú podmienky ustanovené v odseku 2 tohto článku alebo v článku 339 zmluvy, možno na zostávajúce funkčné obdobie nahradiť členmi, ktorých vymenuje Komisia. Na vymenovanie náhradníkov môže Komisia použiť zoznam.
   8.   Členovia vymenovaní na základe osobnej spôsobilosti konajú nezávisle a vo verejnom záujme.
   9.   Mená osôb zastupujúcich záujmy alebo vymenovaných na základe osobnej spôsobilosti sa uverejnia v registri expertných skupín Komisie a iných podobných útvarov.
   10.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Predsedom skupiny je zástupca Komisie.
   2.   Po dohode s Komisiou sa na základe poverenia stanoveného skupinou môžu na preskúmanie osobitných otázok vytvoriť podskupiny; takéto podskupiny sa rozpustia hneď po splnení úloh, ktorými boli poverené.
   3.   Zástupca Komisie môže prizvať odborníkov a pozorovateľov so špecifickými vedomosťami, aby sa podieľali na práci skupiny a podskupín.
   4.   Informácie nadobudnuté na základe účasti na rokovaniach skupiny alebo podskupiny sa nesmú zverejniť, ak Komisia vyhlási, že sa týkajú dôverných záležitostí.
   5.   Skupina a jej podskupiny sa zvyčajne stretávajú v priestoroch Komisie v takej forme a podľa časového harmonogramu, ktorý určí Komisia. Sekretariát skupiny zabezpečuje Komisia. Úradníci Komisie sa v prípade záujmu o danú oblasť môžu zúčastňovať na stretnutiach skupiny a jej podskupín.
   6.   Skupina prijme svoj rokovací poriadok na základe štandardného rokovacieho poriadku pre expertné skupiny.
   7.   Komisia môže na internete uverejňovať všetky zhrnutia, závery, predbežné závery alebo pracovné dokumenty skupiny v pôvodnom jazyku príslušného dokumentu.
   Článok 6
   Výdavky na schôdze
   1.   Účastníci podieľajúci sa na činnosti skupiny nie sú odmeňovaní za poskytované služby.
   2.   V súlade s platnými ustanoveniami Komisie uhrádza Komisia účastníkom cestovné a pobytové náklady, ktoré im vznikli v súvislosti s činnosťou skupiny.
   3.   Takéto výdavky sú hradené do výšky použiteľných súm pridelených v rámci ročného postupu prideľovania finančných prostriedkov.
   Článok 7
   Zrušenie
   Rozhodnutie 2009/72/ES sa zrušuje.
   Článok 8
   Uplatňovanie
   Toto rozhodnutie sa uplatňuje do 31. decembra 2015.

      V Bruseli 29. augusta 2011

            Za Komisiu

         Michel BARNIER

            člen Komisie

      (1)  Ú. v. EÚ L 24, 28.1.2009, s. 15.

      (2)  Ú. v. ES L 317, 3.12.2001, s. 1.

      (3)  Ú. v. ES L 8, 12.1.2001, s. 1.


title: Rozhodnutie Rady 2005/593/SZBP z 18. júla 2005 o uzavretí Dohody medzi Európskou úniou a Čílskou republikou o účasti Čílskej republiky na vojenskej operácii krízového manažmentu Európskej únie v Bosne a Hercegovine (operácia ALTHEA)

text:
               3.8.2005

               SK

               Úradný vestník Európskej únie

               L 202/39

         ROZHODNUTIE RADY 2005/593/SZBP
   z 18. júla 2005
   o uzavretí Dohody medzi Európskou úniou a Čílskou republikou o účasti Čílskej republiky na vojenskej operácii krízového manažmentu Európskej únie v Bosne a Hercegovine (operácia ALTHEA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 12. júla 2004 prijala jednotnú akciu 2004/570/SZBP o vojenskej operácii Európskej únie v Bosne a Hercegovine (1).

               (2)

               Článok 11 ods. 3 tejto jednotnej akcie ustanovuje, že podrobnosti o účasti tretích štátov sa majú upraviť v dohode v súlade s článkom 24 Zmluvy o Európskej únii.

               (3)

               Po udelení oprávnenia zo strany Rady 13. septembra 2004 predsedníctvo za pomoci generálneho tajomníka/vysokého splnomocnenca prerokovalo Dohodu medzi Európskou úniou a Čílskou republikou o účasti Čílskej republiky na vojenskej operácii krízového manažmentu Európskej únie v Bosne a Hercegovine (operácia ALTHEA).

               (4)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Čílskou republikou o účasti Čílskej republiky na vojenskej operácii krízového manažmentu Európskej únie v Bosne a Hercegovine (operácia ALTHEA) sa týmto v mene Európskej únie schvaľuje.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 18. júla 2005

            Za Radu

            predseda

         J. STRAW

      (1)  Ú. v. EÚ L 252, 28.7.2004, s. 10.
   DOHODA
   medzi Európskou úniou a Čílskou republikou o účasti Čílskej republiky na vojenskej operácii krízového manažmentu Európskej únie v Bosne a Hercegovine (operácia ALTHEA)
   EURÓPSKA ÚNIA (EÚ)
   na jednej strane a
   ČÍLSKA REPUBLIKA
   na strane druhej,
   ďalej len „strany“,
   BERÚC DO ÚVAHY:

               —

               prijatie rezolúcie Bezpečnostnej rady Organizácie Spojených národov 1575 (2004) z 22. novembra 2004 o zriadení EUFOR,

               —

               prijatie jednotnej akcie 2004/570/SZBP z 12. júla 2004 o vojenskej operácii Európskej únie v Bosne a Hercegovine (1) Radou Európskej únie,

               —

               pozvanie Čílskej republiky na účasť na operácii vedenej EÚ,

               —

               úspešné zakončenie procesu vytvorenia ozbrojených síl a odporúčanie veliteľa operácie EÚ a vojenského výboru EÚ schváliť účasť ozbrojených síl Čílskej republiky na operácii vedenej EÚ,

               —

               rozhodnutie Politického a bezpečnostného výboru BiH/1/2004 z 21. septembra 2004 (2) o prijatí príspevkov Čílskej republiky na vojenskú operáciu EÚ v Bosne a Hercegovine,

               —

               rozhodnutie Politického a bezpečnostného výboru BiH/3/2004 z 29. septembra 2004 o zriadení Výboru prispievateľov na vojenskú operáciu EÚ v Bosne a Hercegovine (3)

         SA DOHODLI TAKTO:
   Článok 1
   Účasť na operácii
   1.   Čílska republika sa pripája k jednotnej akcii 2004/570/SZBP z 12. júla 2004 o vojenskej operácii Európskej únie v Bosne a Hercegovine a ku každej jednotnej akcii alebo rozhodnutiu, ktorým Rada Európskej únie rozhodne o predĺžení vojenskej operácie krízového manažmentu EÚ v súlade s ustanoveniami tejto dohody a akýmikoľvek požadovanými vykonávacími opatreniami.
   2.   Príspevok Čílskej republiky na vojenskú operáciu krízového manažmentu EÚ sa nedotýka autonómie rozhodovania Európskej únie.
   3.   Čílska republika zabezpečuje, aby jej ozbrojené sily a zamestnanci, ktorí sa zúčastňujú na vojenskej operácii krízového manažmentu EÚ, vykonávali svoju misiu v súlade s

               —

               jednotnou akciou 2004/570/SZBP a prípadnými následnými zmenami a doplneniami,

               —

               operačným plánom,

               —

               vykonávacími opatreniami.

         4.   Ozbrojené sily a zamestnanci, ktorých v rámci operácie vysiela Čílska republika, vykonávajú svoje služobné povinnosti a konajú výhradne v záujme vojenskej operácie krízového manažmentu EÚ, bez toho, aby bol dotknutý článok 4 ods. 1
   5.   Čílska republika včas oboznamuje veliteľa operácie EÚ s každou zmenou týkajúcou sa svojej účasti na operácii.
   Článok 2
   Postavenie ozbrojených síl
   1.   Postavenie ozbrojených síl a zamestnancov, ktorých v rámci vojenskej operácie krízového manažmentu EÚ vysiela Čílska republika, sa spravuje v súlade s ustanoveniami obsiahnutými v odseku 12 rezolúcie Bezpečnostnej rady Organizácie Spojených národov 1575 (2004) z 22. novembra 2004.
   2.   Postavenie ozbrojených síl a zamestnancov vyslaných na veliteľstvo alebo do veliteľských štruktúr umiestnených mimo Bosny a Hercegoviny sa riadi dojednaniami medzi veliteľstvom a dotknutými veliteľskými štruktúrami a Čílskou republikou.
   3.   Bez toho, aby boli dotknuté ustanovenia o postavení ozbrojených síl uvedené v odseku 1, Čílska republika uplatňuje súdnu právomoc nad svojimi ozbrojenými silami a zamestnancami, ktorí sa zúčastňujú na vojenskej operácii krízového manažmentu EÚ.
   4.   Čílska republika je zodpovedná za prejednanie každej sťažnosti súvisiacej s účasťou na operácii vojenského krízového manažmentu EÚ, ktorú predloží alebo ktorá sa týka niektorého z príslušníkov jej ozbrojených síl alebo jej zamestnancov. Čílska republika je zodpovedná za začatie konania, najmä súdneho alebo disciplinárneho, voči svojim ozbrojeným silám a zamestnancom v súlade so svojimi zákonmi a právnymi predpismi.
   5.   Čílska republika sa zaväzuje vypracovať vyhlásenie s ohľadom na vzdania sa nárokov na úhradu voči každému štátu, ktorý sa zúčastňuje na vojenskej operácii krízového manažmentu EÚ, a zaväzuje sa tak urobiť pri podpise tejto dohody.
   6.   Európska únia sa zaväzuje zabezpečiť, aby členské štáty dali vyhlásenie s ohľadom na vzdanie sa nárokov na úhradu v súvislosti s účasťou Čílskej republiky na vojenskej operácii krízového manažmentu EÚ, a zaväzuje sa tak urobiť pri podpise tejto dohody.
   Článok 3
   Utajované skutočnosti
   1.   Čílska republika prijíma primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými opatreniami Rady Európskej únie, ktoré sú predmetom rozhodnutia Rady 2001/264/ES z 19. marca 2001 (4), a v súlade s ďalšími usmerneniami vydanými príslušnými orgánmi vrátane veliteľa operácie EÚ.
   2.   Ak EÚ a Čílska republika uzavreli dohodu o bezpečnostných postupoch pri výmene utajovaných skutočností, ustanovenia takejto dohody sa uplatňujú v súvislosti s vojenskou operáciou krízového manažmentu EÚ.
   Článok 4
   Velenie
   1.   Všetci príslušníci ozbrojených síl a zamestnanci, ktorí sa zúčastňujú vojenskej operácie krízového manažmentu EÚ, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a zamestnancov veliteľovi operácie EÚ. Veliteľ operácie EÚ má právo delegovať svoje právomoci.
   3.   Čílska republika má rovnaké práva a povinnosti ohľadne každodenného manažmentu operácie ako zúčastnené členské štáty Európskej únie.
   4.   Veliteľ operácie EÚ môže po porade s Čílskou republikou kedykoľvek požiadať Čílsku republiku, aby zrušila svoj príspevok.
   5.   Čílska republika vymenuje vysokého vojenského zástupcu (SMR), ktorý má za úlohu zastupovať jej národný kontingent na vojenskej operácii krízového manažmentu EÚ. SMR sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu kontingentu.
   Článok 5
   Finančné aspekty
   1.   Čílska republika znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 1 ods. 1 tejto dohody, ako aj v rozhodnutí Rady 2004/197/SZBP z 23. februára 2004, ktorým sa ustanovuje mechanizmus správy financovania spoločných nákladov na operácie EÚ s vojenskými alebo obrannými dôsledkami (5).
   2.   V prípade úmrtia, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na území ktorého/ktorých operácia prebieha, Čílska republika po určení svojej zodpovednosti zaplatí náhradu škody za podmienok uvedených v ustanoveniach o postavení ozbrojených síl, ako je uvedené v článku 2 ods. 1 dohody.
   Článok 6
   Dojednania na vykonávanie dohody
   Generálny tajomník Rady Európskej únie/vysoký splnomocnenec pre spoločnú zahraničnú a bezpečnostnú politiku a príslušné orgány Čílskej republiky uzavrú všetky potrebné technické a správne dojednania súvisiace s vykonávaním tejto dohody.
   Článok 7
   Neplnenie záväzkov
   Ak si jedna zo strán neplní svoje záväzky ustanovené v predchádzajúcich článkoch, druhá strana má právo túto dohodu ukončiť formou oznámenia s jednomesačnou výpovednou lehotou.
   Článok 8
   Urovnávanie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 9
   Platnosť
   1.   Táto dohoda nadobúda platnosť prvým dňom prvého mesiaca po tom, ako sa strany navzájom informovali, že ukončili vnútorné postupy potrebné na tento účel.
   2.   Táto dohoda zostáva v platnosti, pokiaľ Čílska republika prispieva na operáciu.

      V Bruseli 25. júla 2005 v anglickom jazyku v štyroch kópiách

            Za Európsku úniu

            Za Čílsku republiku

      (1)  Ú. v. EÚ L 252, 28.7.2004, s. 10.

      (2)  Ú. v. EÚ L 324, 27.10.2004, s. 20.

      (3)  Ú. v. EÚ L 325, 28.10.2004, s. 64. Rozhodnutie zmenené a doplnené rozhodnutím BiH/5/2004 (Ú. v. EÚ L 357, 2.12.2004, s. 39).

      (4)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2004/194/ES (Ú. v. EÚ L 63, 28.2.2004, s. 48).

      (5)  Ú. v. EÚ L 63, 28.2.2004, s. 68.
   VYHLÁSENIA
   uvedené v článku 2 ods. 5 a ods. 6
   Vyhlásenie členských štátov EÚ:
   „Členské štáty EÚ, ktoré uplatňujú jednotnú akciu EÚ 2004/570/SZBP z 12. júla 2004 o vojenskej operácii Európskej únie v Bosne a Hercegovine, sa budú usilovať v miere, v akej to ich vnútroštátny právny systém dovoľuje, vzdať sa podľa možnosti nárokov na náhradu voči Čílskej republike v prípade úrazu alebo smrti svojich zamestnancov, alebo škody alebo straty majetku v ich vlastníctve, ktorý sa používa pri operácii krízového manažmentu EÚ, ak takýto úraz, smrť, škodu alebo stratu:

               —

               zapríčinili zamestnanci Čílskej republiky pri výkone svojich služobných povinností súvisiacich s operáciou krízového manažmentu EÚ, okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli používaním akéhokoľvek majetku vo vlastníctve Čílskej republiky za podmienky, že majetok sa používal v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci zamestnancami operácie krízového manažmentu EÚ z Čílskej republiky, ktorí tento majetok používali.“

         Vyhlásenie Čílskej republiky:
   „Čílska republika, ktorá uplatňuje jednotnú akciu EÚ 2004/570/SZBP z 12. júla 2004 o vojenskej operácii Európskej únie v Bosne a Hercegovine, sa bude usilovať v miere, v akej to jej vnútroštátny právny systém dovoľuje, vzdať sa podľa možnosti nárokov na náhradu voči každému štátu zúčastňujúcemu sa operácie krízového manažmentu EÚ v prípade úrazu alebo smrti zamestnancov, alebo škody alebo straty majetku v ich vlastníctve, ktorý sa používa pri operácii krízového manažmentu EÚ, ak takýto úraz, smrť, škodu alebo stratu:

               —

               zapríčinili zamestnanci pri výkone svojich služobných povinností súvisiacich s operáciou krízového manažmentu EÚ, okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli v dôsledku používania majetku vo vlastníctve štátov zúčastňujúcich sa na operácii krízového manažmentu EÚ, za podmienky, že majetok sa používal v súvislosti s operáciou, a s výnimkou prípadov hrubej nedbanlivosti alebo úmyselného zneužitia úradnej moci zamestnancami operácie krízového manažmentu EÚ, ktorí tento majetok používali.“


title: 2010/248/: Rozhodnutie Rady z  26. apríla 2010 , ktorým sa upravujú príspevky ustanovené rozhodnutím 2003/479/ES a rozhodnutím 2007/829/ES o pravidlách pridelenia národných expertov a vojenského personálu na Generálny sekretariát Rady

text:
               1.5.2010

               SK

               Úradný vestník Európskej únie

               L 110/31

         ROZHODNUTIE RADY
   z 26. apríla 2010,
   ktorým sa upravujú príspevky ustanovené rozhodnutím 2003/479/ES a rozhodnutím 2007/829/ES o pravidlách pridelenia národných expertov a vojenského personálu na Generálny sekretariát Rady
   (2010/248/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 41 ods. 1,
   so zreteľom na Zmluvu o fungovaní Európskej únie, a najmä na jej článok 240 ods. 2,
   keďže:

               (1)

               Článok 15 ods. 7 rozhodnutia Rady 2003/479/ES (1) a článok 15 ods. 6 rozhodnutia Rady 2007/829/ES (2) ustanovujú, že výška denných a mesačných príspevkov sa upravuje každý rok bez spätného účinku podľa úpravy základných platov úradníkov Európskej únie v Bruseli a Luxemburgu.

               (2)

               Dňa 23. decembra 2009 Rada prijala nariadenie (EÚ, Euratom) č. 1296/2009, ktorým sa s účinnosťou od 1. júla 2009 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (3), ktorým sa uplatňuje úprava 1,85 %,

         PRIJALA TOTO ROZHODNUTIE:
   Článok 1
   1.   V článku 15 ods. 1 rozhodnutia 2003/479/ES a v článku 15 ods. 1 rozhodnutia 2007/829/ES sa sumy 30,75 EUR a 122,97 EUR nahrádzajú sumami 31,32 EUR a 125,25 EUR.
   2.   V článku 15 ods. 2 rozhodnutia 2003/479/ES a v článku 15 ods. 2 rozhodnutia 2007/829/ES sa tabuľka nahrádza takto:

                  „Vzdialenosť medzi miestom pôvodu a miestom pridelenia
                  (v km)

                  Suma v EUR

                  0 – 150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72“

   3.   V článku 15 ods. 4 rozhodnutia 2003/479/ES sa suma 30,75 EUR nahrádza sumou 31,32 EUR.
   Článok 2
   Toto rozhodnutie nadobúda účinnosť prvým dňom mesiaca nasledujúceho po jeho prijatí.

      V Luxemburgu 26. apríla 2010

            Za Radu

            predseda

         M. Á. MORATINOS

      (1)  Ú. v. EÚ L 160, 28.6.2003, s. 72.

      (2)  Ú. v. EÚ L 327, 13.12.2007, s. 10.

      (3)  Ú. v. EÚ L 348, 29.12.2009, s. 10.


title: 2006/451/ES: Rozhodnutie Rady z  27. júna 2006 , ktorým sa vymenúva predseda Vojenského výboru Európskej únie

text:
               1.7.2006

               SK

               Úradný vestník Európskej únie

               L 179/55

      ROZHODNUTIE RADY

   z 27. júna 2006,
   ktorým sa vymenúva predseda Vojenského výboru Európskej únie
   (2006/451/ES)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 28 ods. 1,
   so zreteľom na Zmluvu o založení Európskeho spoločenstva, a najmä na jej článok 207,
   pripomínajúc rozhodnutie Rady 2001/79/SZBP z 22. januára 2001, ktorým sa zriaďuje Vojenský výbor Európskej únie (1),
   keďže:

               (1)

               Podľa článku 3 rozhodnutia 2001/79/SZBP predsedu Vojenského výboru vymenúva Rada za základe odporúčania výboru zasadajúceho na úrovni náčelníkov generálnych štábov.

               (2)

               Výbor zasadajúci na úrovni náčelníkov generálnych štábov na svojom zasadnutí 11. mája 2006 odporučil, aby bol generál Henri Bentégeat vymenovaný za predsedu Vojenského výboru Európskej únie,

         ROZHODLA TAKTO:
   Článok 1
   Generál Henri Bentégeat sa vymenúva za predsedu Vojenského výboru Európskej únie na obdobie troch rokov od 6. novembra 2006.
   Článok 2
   Toto rozhodnutie sa uverejní v Úradnom vestníku Európskej únie.

      V Luxemburgu 27. júna 2006

            Za Radu

            predseda

         J. PRÖLL

      (1)  Ú. v. ES L 27, 30.1.2001, s. 4.


title: Rozhodnutie Rady z 18. septembra 2006 , ktorým sa vymenúva člen Poradného výboru Agentúry Euratomu pre zásobovanie

text:
               6.10.2006

               SK

               Úradný vestník Európskej únie

               C 241/3

      ROZHODNUTIE RADY

   z 18. septembra 2006,
   ktorým sa vymenúva člen Poradného výboru Agentúry Euratomu pre zásobovanie
   (2006/C 241/03)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 54, druhý a tretí pododsek,
   so zreteľom na článok X Štatútu Agentúry Euratomu pre zásobovanie (1) naposledy zmenenom a doplnenom rozhodnutím 95/1/ES, Euratom ESUO z 1. januára 1995 (2),
   so zreteľom na rozhodnutie Rady z 12. júla 2005, ktorým sa vymenúvajú členovia Poradného výboru Agentúry Euratomu pre zásobovanie (3),
   so zreteľom na stanovisko Komisie,
   keďže:

               (1)

               V dôsledku odstúpenia Mikeho TRAVISA, ktoré bolo Rade oznámené 18. januára 2006, sa uvoľnilo jedno miesto člena uvedeného výboru.

               (2)

               Uvoľnené miesto je preto potrebné obsadiť.

               (3)

               Vláda Spojeného kráľovstva navrhla kandidáta 18. januára 2006,

         ROZHODLA TAKTO:
   Jediný článok
   Martin OLIVA sa vymenúva za člena Poradného výboru Euratomu pre zásobovanie na zvyšný čas funkčného obdobia tohto výboru, ktoré trvá do 28. marca 2007.

      V Bruseli 18. septembra 2006

            Za Radu

            predseda

         J. KORKEAOJA

      (1)  Ú. v. ES 27, 6.12.1958, s. 534/58.

      (2)  Ú. v. ES L 1, 1.1.1995, s. 1.

      (3)  Ú. v. EÚ C 178, 20.7.2005, s. 1.


title: 2009/871/ES: Rozhodnutie Komisie z  30. novembra 2009 , ktorým sa na Chorvátsku republiku prenáša riadenie pomoci týkajúcej sa zložky V – poľnohospodárstvo a rozvoj vidieka – nástroja predvstupovej pomoci (IPA) na predvstupové opatrenia 101 a 103 v predvstupovom období

text:
               2.12.2009

               SK

               Úradný vestník Európskej únie

               L 315/15

      ROZHODNUTIE KOMISIE

   z 30. novembra 2009,
   ktorým sa na Chorvátsku republiku prenáša riadenie pomoci týkajúcej sa zložky V – poľnohospodárstvo a rozvoj vidieka – nástroja predvstupovej pomoci (IPA) na predvstupové opatrenia 101 a 103 v predvstupovom období
   (2009/871/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) (1),
   so zreteľom na nariadenie Komisie (ES) č. 718/2007 z 12. júna 2007, ktorým sa vykonáva nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA) (2), a najmä na jeho články 18 a 186,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (ďalej len „nariadenie o rozpočtových pravidlách“) (3), a najmä na jeho článok 53c a 56 ods. 2,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (ďalej len „vykonávacie pravidlá“) (4), a najmä na jeho článok 35,
   keďže:

               (1)

               V nariadení (ES) č. 1085/2006 sa stanovujú ciele a hlavné zásady poskytovania predvstupovej pomoci kandidátskym a potenciálnym kandidátskym krajinám v období rokov 2007 až 2013 a zodpovednosť za jeho vykonávanie sa zveruje Komisii.

               (2)

               Prostredníctvom článkov 11, 12, 13, 14, 18 a 186 nariadenia (ES) č. 718/2007 sa Komisii umožňuje preniesť riadiace právomoci na prijímajúcu krajinu a stanoviť požiadavky na takéto prenesenie týkajúce sa zložky V – poľnohospodárstvo a rozvoj vidieka – nástroja predvstupovej pomoci.

               (3)

               Komisia a prijímajúca krajina uzatvoria na základe článku 7 nariadenia (ES) č. 718/2007 rámcovú dohodu, v ktorej stanovia pravidlá spolupráce v oblasti finančnej pomoci ES určenej prijímajúcej krajine a dohodnú sa na nich. Rámcová dohoda môže byt’ v prípade potreby doplnená sektorovou dohodou alebo sektorovými dohodami, ktoré upravujú osobitné ustanovenia pre jednotlivé zložky.

               (4)

               Aby sa riadiace právomoci mohli preniesť na prijímajúcu krajinu, musia byť splnené podmienky stanovené v článku 53c a článku 56 ods. 2 nariadenia o rozpočtových pravidlách a v článku 35 vykonávacích pravidiel.

               (5)

               Rámcová dohoda o pravidlách spolupráce týkajúcich sa finančnej pomoci ES Chorvátskej republike v rámci poskytovania pomoci prostredníctvom nástroja predvstupovej pomoci (IPA) medzi vládou Chorvátskej republiky a Komisiou Európskych spoločenstiev bola uzavretá 17. decembra 2007.

               (6)

               Program pre poľnohospodárstvo a rozvoj vidieka Chorvátskej republiky v rámci IPA (ďalej len „program IPARD“) schválený rozhodnutím Komisie K(2008) 690 z 25. februára 2008 v súlade s článkom 7 ods. 3 nariadenia (ES) č. 1085/2006 a s článkom 184 nariadenia (ES) č. 718/2007 obsahoval plán ročných príspevkov Spoločenstva, ako aj dohodu o financovaní.

               (7)

               Sektorová dohoda, ktorú 12. januára 2009 uzavrela Komisia Európskych spoločenstiev za Európske spoločenstvo a v jeho mene s vládou Chorvátskej republiky v mene Chorvátskej republiky, dopĺňa ustanovenia rámcovej dohody stanovením osobitných ustanovení uplatniteľných na realizáciu a vykonávanie programu IPARD pre poľnohospodárstvo a rozvoj vidieka Chorvátskej republiky v rámci nástroja predvstupovej pomoci (IPA).

               (8)

               Program IPARD bol naposledy zmenený a doplnený 10. septembra 2009 rozhodnutím Komisie K(2009) 6770.

               (9)

               Prijímajúca krajina musí v súlade s článkom 21 nariadenia Komisie (ES) č. 718/2007 určiť subjekty a orgány zodpovedné za realizáciu programu IPARD: príslušného akreditačného úradníka, národného povoľujúceho úradníka, národný fond, riadiaci orgán, agentúru IPARD a audítorský orgán.

               (10)

               Chorvátska vláda určila odbor národného fondu, organizačnú jednotku štátnej pokladnice v rámci ministerstva financií, za národný fond, ktorý bude plniť funkcie a úlohy podľa prílohy I k sektorovej dohode.

               (11)

               Chorvátska vláda určila riaditeľstvo pre trh a štrukturálnu podporu v poľnohospodárstve, organizačnú jednotku ministerstva poľnohospodárstva, rybného hospodárstva a vidieckeho rozvoja, za agentúru IPARD, ktorá bude plniť funkcie a úlohy podľa prílohy I k sektorovej dohode.

               (12)

               Chorvátska vláda určila riaditeľstvo pre vidiecky rozvoj, riadiaci orgán programu Sapard/IPARD v rámci ministerstva poľnohospodárstva, rybného hospodárstva a vidieckeho rozvoja, za riadiaci orgán, ktorý bude plniť funkcie a úlohy podľa prílohy I k sektorovej dohode.

               (13)

               V súlade s článkom 12 ods. 3 nariadenia (ES) č. 718/2007 príslušný akreditačný úradník oznámil 12. novembra 2008 Európskej komisii akreditáciu národného povoľujúceho úradníka a národného fondu.

               (14)

               V súlade s článkom 13 ods. 3 nariadenia (ES) č. 718/2007 národný povoľujúci úradník oznámil 12. novembra 2008 akreditáciu operačnej štruktúry poverenej riadením a realizáciou zložky V – rozvoj vidieka IPA.

               (15)

               Riaditeľstvo pre trh a štrukturálnu podporu v poľnohospodárstve ako agentúra IPARD a riaditeľstvo pre vidiecky rozvoj, riadiaci orgán programu Sapard/IPARD, ako riadiaci orgán budú zodpovedať za vykonávanie troch zo siedmich opatrení programu IPARD, ktorým národný povoľujúci úradník udelil akreditáciu: 101 Investície do poľnohospodárskych podnikov na ich reštrukturalizáciu a prispôsobenie normám Spoločenstva, 103 Investície do spracúvania a uvádzania poľnohospodárskych výrobkov a produktov rybného hospodárstva na trh na reštrukturalizáciu týchto činností a ich prispôsobenie normám Spoločenstva a 301 Zlepšovanie a rozvoj vidieckej infraštruktúry, ako sa vymedzujú v programe.

               (16)

               Dňa 16. marca 2009 chorvátske orgány predložili Komisii zoznam oprávnených výdavkov v súlade s článkom 32 ods. 3 sektorovej dohody. Komisia schválila tento zoznam 8. apríla 2009.

               (17)

               Aby sa zohľadnili požiadavky článku 19 ods. 1 rámcovej dohody, sú výdavky v súlade s týmto rozhodnutím oprávnené na spolufinancovanie Spoločenstva iba v prípade, ak nevznikli skôr, než sa prijalo rozhodnutie o prenesení riadiacich právomocí, s výnimkou všeobecných nákladov uvedených v článku 172 ods. 3 písm. c) nariadenia (ES) č. 718/2007. Výdavky sú oprávnené, ak je to v súlade so zásadami riadneho finančného hospodárenia, a najmä hospodárnosti a nákladovej efektívnosti.

               (18)

               V nariadení (ES) č. 718/2007 sa ustanovuje, že od požiadavky schválenia ex ante uvedenej v článku 18 ods. 2 nariadenia (ES) č. 718/2007 sa môže upustiť na základe analýzy jednotlivých prípadov efektívneho fungovania príslušného riadiaceho a kontrolného systému, a ustanovujú sa v ňom podrobné pravidlá vykonávania takýchto analýz.

               (19)

               Akreditácie uvedené v článkoch 11, 12 a 13 nariadenia (ES) č. 718/2007 sa preskúmali podľa článkov 14 a 18 nariadenia (ES) č. 718/2007 a postupy a štruktúry dotknutých subjektov alebo orgánov uvedených v žiadosti predloženej národnému povoľujúcemu úradníkovi sa posúdili vrátane vykonania kontrol na mieste.

               (20)

               Kontroly, ktoré vykonala Komisia, týkajúce sa opatrenia 101 Investície do poľnohospodárskych podnikov na ich reštrukturalizáciu a prispôsobenie normám Spoločenstva a opatrenia 103 Investície do spracúvania a uvádzania poľnohospodárskych výrobkov a produktov rybného hospodárstva na reštrukturalizáciu týchto činností a ich prispôsobenie normám Spoločenstva, sa však zakladajú na systéme, ktorý je síce funkčný, no všetky príslušné prvky ešte nefungujú.

               (21)

               Aj keď audítorský orgán nie je súčasťou tohto rozhodnutia, jeho úroveň pripravenosti fungovať ako funkčne nezávislý audítorský orgán v čase predloženia akreditačného balíka týkajúceho sa prenesenia riadenia na Komisiu bola vyhodnotená prostredníctvom kontrol na mieste.

               (22)

               Plnenie požiadaviek článku 56 ods. 2 nariadenia o rozpočtových pravidlách a článkov 11, 12 a 13 nariadenia (ES) č. 718/2007 Chorvátskom bolo vyhodnotené prostredníctvom kontrol na mieste.

               (23)

               Z hodnotenia vyplynulo, že Chorvátsko spĺňa požiadavky týkajúce sa opatrení 101 a 103. Riaditeľstvo pre trh a štrukturálnu podporu v poľnohospodárstve, pôsobiace ako agentúra IPARD, však ešte náležite neimplementovalo akreditačné kritériá týkajúce sa funkcií, ktoré má plniť v rámci vykonávania opatrenia 301 programu pre Chorvátsko.

               (24)

               Preto je vhodné upustiť od schvaľovania ex ante uvedeného v článku 18 ods. 1 nariadenia (ES) č. 718/2007 a v článku 165 nariadenia o rozpočtových pravidlách a riadiace právomoci súvisiace s opatreniami 101 a 103 programu pre Chorvátsko na decentralizovanom základe preniesť na národného povoľujúceho úradníka, národný fond, agentúru IPARD a na riadiaci orgán,

         ROZHODLA TAKTO:
   Článok 1
   1.   Riadenie pomoci ustanovenej v zložke V IPA, pokiaľ ide o poľnohospodárstvo a rozvoj vidieka v rámci nástroja predvstupovej pomoci (IPA), sa prenáša na príslušné orgány za podmienok stanovených v tomto rozhodnutí.
   2.   Týmto sa upúšťa od požiadavky, aby Komisia schvaľovala ex ante riadiace, platobné a realizačné funkcie Chorvátskej republiky týkajúce sa opatrenia 101 Investície do poľnohospodárskych podnikov na ich reštrukturalizáciu a prispôsobenie normám Spoločenstva a opatrenia 103 Investície do spracúvania a uvádzania na trh poľnohospodárskych výrobkov a produktov rybného hospodárstva na reštrukturalizáciu týchto činností a ich prispôsobenie normám Spoločenstva, vyplývajúce z článku 18 nariadenia (ES) č. 718/2007.
   Článok 2
   Toto rozhodnutie sa uplatňuje prostredníctvom týchto štruktúr, subjektov a orgánov, ktoré určila Chorvátska republika na riadenie opatrení 101 a 103 programu ustanoveného v rámci zložky V IPA:

               a)

               národný povoľujúci úradník;

               b)

               národný fond;

               c)

               operačná štruktúra pre zložku V IPA:

                           —

                           riadiaci orgán,

                           —

                           agentúra IPARD.

         Článok 3
   1.   Riadiace právomoci sa prenášajú na štruktúry, subjekty a orgány uvedené v článku 2 tohto rozhodnutia.
   2.   Národné orgány vykonajú ďalšie overenia týkajúce sa štruktúr, subjektov a orgánov stanovených v článku 2 tohto rozhodnutia, aby sa zabezpečilo uspokojivé fungovanie riadiaceho a kontrolného systému. Overenia sa vykonajú pred predložením prvého výkazu výdavkov, v ktorom sa požaduje úhrada výdavkov súvisiacich s opatreniami v uvedenom článku 1 ods. 2.
   Článok 4
   1.   Výdavky, ktoré vznikli skôr, ako bolo prijaté toto rozhodnutie, nie sú v žiadnom prípade oprávnené s výnimkou všeobecných nákladov uvedených v článku 172 ods. 3 písm. c) nariadenia (ES) č. 718/2007.
   2.   Výdavky sú oprávnené, ak je to v súlade so zásadami riadneho finančného hospodárenia, a najmä hospodárnosti a nákladovej efektívnosti.
   Článok 5
   Bez toho, aby boli dotknuté rozhodnutia o poskytovaní pomoci jednotlivým príjemcom v rámci programu IPARD, použijú sa pravidlá oprávnenosti výdavkov navrhnuté Chorvátskom v liste označenom Trieda: NP 018-04/09-01/106, ref. číslo: 525-12-3-0472/09-2 zo 16. marca 2009, zaregistrovanom v Komisii 26. marca 2009 pod č. 8151.
   Článok 6
   1.   Komisia monitoruje plnenie požiadaviek týkajúcich sa prenesenia riadiacich právomocí, ako sa ustanovuje v článku 17 nariadenia (ES) č. 718/2007.
   2.   Komisia môže kedykoľvek v priebehu vykonávania tohto rozhodnutia, ak sa bude domnievať, že sa už neplnia záväzky Chorvátskej republiky vyplývajúce z tohto rozhodnutia, rozhodnúť, že odoberie alebo pozastaví prenesené riadiace právomoci.

      V Bruseli 30. novembra 2009

            Za Komisiu

         Mariann FISCHER BOEL

            členka Komisie

      (1)  Ú. v. EÚ L 210, 31.7.2006, s. 82.

      (2)  Ú. v. EÚ L 170, 29.6.2007, s. 1.

      (3)  Ú. v. ES L 248, 16.9.2002, s. 1.

      (4)  Ú. v. ES L 357, 31.12.2002, s. 1.


title: 2008/168/ES: Rozhodnutie Komisie z  20. februára 2008 , ktorým sa určuje organizačná štruktúra Európskej siete pre rozvoj vidieka

text:
               29.2.2008

               SK

               Úradný vestník Európskej únie

               L 56/31

      ROZHODNUTIE KOMISIE

   z 20. februára 2008,
   ktorým sa určuje organizačná štruktúra Európskej siete pre rozvoj vidieka
   (2008/168/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1), a najmä na jeho článok 91,
   keďže:

               (1)

               V súlade s článkom 67 nariadenia (ES) č. 1698/2005 sa zriadila Európska sieť pre rozvoj vidieka na prepojenie národných sietí, organizácií a úradov činných v oblasti rozvoja vidieka na úrovni Spoločenstva. Je potrebné prijať vykonávacie predpisy s cieľom stanoviť organizačnú štruktúru siete.

               (2)

               S cieľom pripravovať a realizovať činnosti stanovené v článku 67 písm. a) až f) nariadenia (ES) č. 1698/2005 by sa mal v rámci Európskej siete pre rozvoj vidieka zriadiť koordinačný výbor. Preto by bolo potrebné určiť organizačnú štruktúru, úlohy a procesné pravidlá koordinačného výboru.

               (3)

               S cieľom podporiť národné siete a nadnárodné iniciatívy spolupráce, ako sa uvádza v článku 67 písm. f) nariadenia (ES) č. 1698/2005, by sa mal zriadiť v rámci koordinačného výboru samostatný podvýbor Leader. Je potrebné vymedziť zloženie a úlohy tohto podvýboru.

               (4)

               S cieľom vytvoriť a spravovať siete odborníkov vzhľadom na zjednodušenie výmeny odborných poznatkov a podpory realizácie a hodnotenia politiky rozvoja vidieka, ako sa ustanovuje v článku 67 písm. e) nariadenia (ES) č. 1698/2005, je potrebné zriadiť výbor expertov na hodnotenie programov na rozvoj vidieka. Je potrebné vymedziť zloženie a úlohy tohto výboru.

               (5)

               Opatrenia stanovené týmto rozhodnutím sú v súlade so stanoviskom Výboru pre rozvoj vidieka,

         ROZHODLA TAKTO:
   Článok 1
   Koordinačný výbor
   1.   Týmto sa zriaďuje koordinačný výbor Európskej siete pre rozvoj vidieka (ďalej len „koordinačný výbor“).
   2.   Medzi úlohy koordinačného výboru patrí najmä:

               a)

               pomáhať Komisii pri príprave a realizácii činností, ako je ustanovené v článku 67 písm. a) až f) nariadenia (ES) č. 1698/2005;

               b)

               zabezpečovať koordináciu medzi Európskou sieťou pre rozvoj vidieka, národnými sieťami pre rozvoj vidieka uvedenými v článku 68 nariadenia (ES) č. 1698/2005 a organizáciami, ktoré sú aktívne v oblasti rozvoja vidieka na úrovni Spoločenstva;

               c)

               poskytovať Komisii poradenstvo týkajúce sa ročného pracovného programu Európskej siete pre rozvoj vidieka a podieľať sa na výbere a koordinácii tematickej práce, ktorú vykonáva Európska sieť pre rozvoj vidieka;

               d)

               v prípade potreby navrhovať Komisii vytvorenie tematických pracovných skupín.

         Hodnotiace aktivity na vytváranie sietí, na ktoré sa vzťahuje článok 5, by mali byť vyňaté z úloh uvedených v prvom pododseku.
   Článok 2
   Vymenovanie a práca koordinačného výboru
   1.   Koordinačný výbor sa skladá zo 69 členov, medzi nimi bude:

               a)

               27 zástupcov príslušných vnútroštátnych orgánov (1 zástupca z každého členského štátu);

               b)

               27 zástupcov národných sietí pre rozvoj vidieka (1 zástupca z každého členského štátu);

               c)

               12 zástupcov organizácií, ktoré sú aktívne v oblasti rozvoja vidieka na úrovni Spoločenstva;

               d)

               2 zástupcovia podvýboru Leader, ako je ustanovený v článku 4;

               e)

               1 zástupca európskej organizácie, ktorá zastupuje miestne akčné skupiny, ako sú ustanovené v článku 62 nariadenia (ES) č. 1698/2005.

         2.   Organizácie, ktoré sú uvedené v odseku 1 písm. c), vyberie Komisia z členov Poradnej skupiny pre rozvoj vidieka, ktorá bola zriadená rozhodnutím Komisie 2004/391/ES (2), po konzultácii s touto skupinou.
   Komisia vyberie pre každý z nasledujúcich cieľov najviac štyri organizácie, ktorých hlavný účel a činnosť zodpovedajú daným cieľom:

               a)

               zlepšovanie konkurencieschopnosti poľnohospodárstva a lesného hospodárstva;

               b)

               zlepšovanie životného prostredia a vidieka;

               c)

               zlepšovanie kvality života vo vidieckych oblastiach a diverzifikácia vidieckeho hospodárstva.

         Vybrané organizácie vymenujú jedného zo svojich členov ako zástupcu v koordinačnom výbore.
   3.   Koordinačnému výboru predsedá zástupca Komisie. Predseda zvolá koordinačný výbor aspoň raz za rok.
   Článok 3
   Tematická pracovná skupina
   1.   Tematická pracovná skupina zriadená v súlade s článkom 1 ods. 2 písm. d) má mandát na určité obdobie a predsedá jej zástupca Komisie.
   2.   Tematická pracovná skupina nemá mať viac ako 15 členov. Pri vymenovaní členov tematickej pracovnej skupiny Komisia vezme do úvahy návrhy koordinačného výboru.
   3.   Tematické pracovné skupiny pravidelne informujú koordinačný výbor o otázkach, ktoré sú predmetom ich mandátu. Tematické pracovné skupiny budú predkladať najneskôr dva roky po vytvorení výsledky svojich aktivít vo forme záverečnej správy na zasadaní koordinačného výboru.
   Článok 4
   Podvýbor Leader
   1.   Týmto sa v rámci koordinačného výboru zriaďuje podvýbor Leader.
   2.   Medzi úlohy podvýboru Leader patrí najmä:

               a)

               podieľať sa na práci koordinačného výboru;

               b)

               predkladať Komisii návrhy týkajúce sa ročného pracovného programu Európskej siete pre rozvoj vidieka, pokiaľ ide o os Leader, a podieľať sa na výbere a koordinácii tematickej práce v tejto oblasti;

               c)

               pomáhať Komisii pri monitorovaní vykonávania projektov nadnárodnej spolupráce, ako sú ustanovené v článku 67 písm. f) nariadenia (ES) č. 1698/2005;

               d)

               pravidelne podávať koordinačnému výboru správy o svojej činnosti.

         3.   Podvýbor Leader sa skladá zo 67 členov, medzi nimi bude:

               a)

               27 zástupcov príslušných vnútroštátnych orgánov (1 zástupca z každého členského štátu);

               b)

               27 zástupcov národných sietí pre rozvoj vidieka (1 zástupca z každého členského štátu);

               c)

               1 zástupca európskej organizácie, ktorá zastupuje miestne akčné skupiny, ako sú ustanovené v článku 62 nariadenia (ES) č. 1698/2005;

               d)

               12 zástupcov organizácií, ktoré sú aktívne v oblasti rozvoja vidieka na úrovni Spoločenstva.

         4.   Podvýboru Leader predsedá zástupca Komisie. Predseda zvolá podvýbor Leader aspoň raz za rok.
   Členovia podvýboru Leader vymenujú 2 svojich členov za zástupcov v koordinačnom výbore.
   Článok 5
   Hodnotiaci výbor expertov
   1.   Týmto sa zriaďuje výbor expertov na hodnotenie programov na rozvoj vidieka (ďalej len „hodnotiaci výbor expertov“).
   2.   Hodnotiaci výbor expertov sa zapojí do práce siete odborníkov na hodnotenie, ako je ustanovená v článku 67 písm. e) nariadenia (ES) č. 1698/2005, predovšetkým v oblasti výmeny odborných poznatkov a zavádzania odporúčaných postupov hodnotenia politiky rozvoja vidieka, a medzi jeho úlohy patrí najmä:

               a)

               poskytovať Komisii poradenstvo týkajúce sa ročného pracovného programu siete odborníkov na hodnotenie;

               b)

               podieľať sa na výbere a koordinácii hodnotenia tematickej práce;

               c)

               monitorovať realizáciu priebežného hodnotenia.

         Hodnotiaci výbor expertov bude pravidelne informovať koordinačný výbor o svojej činnosti.
   3.   Hodnotiaci výbor expertov sa skladá z 2 zástupcov každého príslušneho vnútroštátneho orgánu a tomuto výboru predsedá zástupca Komisie.
   Článok 6
   Spoločné pravidlá
   1.   Zástupcovia Komisie a agentúr Európskeho spoločenstva, ktorí sa zaujímajú o konanie, sa môžu zúčastniť na zasadaniach výboru a tematických pracovných skupín. Predseda môže na zapojenie sa do práce výboru alebo pracovnej skupiny prizvať odborníkov alebo pozorovateľov so špecifickou kvalifikáciou v oblasti agendy, ktorí nie sú členmi výboru.
   2.   Zasadanie výborov a tematických pracovných skupín sa uskutočňujú obyčajne v priestoroch Komisie v súlade s postupmi a harmonogramom, ktorý ustanovila.
   3.   Výbory prijmú svoj rokovacie poriadok, vychádzajúc zo štandardného rokovacieho poriadku, ktorý prijala Komisia.
   4.   Komisia smie zverejniť na internete v pôvodnom jazyku dokumentu akékoľvek zhrnutia, závery, čiastočné závery, alebo pracovný dokument výborov.
   5.   Komisia členom preplatí cestovné výdavky a náhrady, ktoré vznikli v súvislosti so zasadnutiami výborov a tematických pracovných skupín, v súlade s platnými ustanoveniami Komisie. Za plnenie svojich povinností členovia výborov nedostávajú honorár.
   Článok 7
   Dátum nadobudnutia účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 20. februára 2008

            Za Komisiu

         Mariann FISCHER BOEL

            členka Komisie

      (1)  Ú. v. EÚ L 277, 21.10.2005, s. 1. Nariadenie naposledy zmenené a doplnené nariadením (ES) č. 2012/2006 (Ú. v. EÚ L 384, 29.12.2006, s. 8).

      (2)  Ú. v. EÚ L 120, 24.4.2004, s. 50.


title: 2011/556/EÚ, Euratom: Rozhodnutie Európskeho parlamentu z  10. mája 2011 o absolutóriu za plnenie rozpočtu Výkonnej agentúry pre výskum za rozpočtový rok 2009

text:
               27.9.2011

               SK

               Úradný vestník Európskej únie

               L 250/85

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Výkonnej agentúry pre výskum za rozpočtový rok 2009
   (2011/556/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na ročnú účtovnú závierku Európskej únie za rozpočtový rok 2009 [SEK(2010) 963 – C7-0211/2010] (2),

               —

               so zreteľom na konečnú ročnú účtovnú závierku Výkonnej agentúry pre výskum za rozpočtový rok 2009,

               —

               so zreteľom na výročnú správu Komisie o následných opatreniach k rozhodnutiam o udelení absolutória za rok 2008 [KOM(2010) 650] a na pracovné dokumenty útvarov Komisie pripojené k tejto správe [SEK(2010) 1437 a SEK(2010) 1438],

               —

               so zreteľom na oznámenie Komisie z 2. júna 2010 s názvom Súhrn výsledkov Komisie v oblasti riadenia za rok 2009 [KOM(2010) 281],

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2009 [KOM(2010) 447] a na pracovný dokument útvarov Komisie pripojený k tejto správe [SEK(2010) 994],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre výskum za rozpočtový rok 2009 spolu s odpoveďami agentúry (3),

               —

               so zreteľom na vyhlásenie o vierohodnosti týkajúce sa spoľahlivosti vedenia účtov a zákonnosti a správnosti príslušných operácií, ktoré vydal Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na odporúčanie Rady z 15. februára 2011 týkajúce sa udelenia absolutória výkonným agentúram za plnenie rozpočtu za rozpočtový rok 2009 (05893/2011 – C7-0054/2011),

               —

               so zreteľom na články 274, 275 a 276 Zmluvy o ES, článok 17 ods. 1 Zmluvy o Európskej únii, články 317, 318 a 319 Zmluvy o fungovaní Európskej únie a články 179a a 180b Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), zmenené a doplnené nariadeniami Rady (ES, Euratom) č. 1995/2006 (6) a (ES) č. 1525/2007 (7), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na prvý a druhý odsek jeho článku 66,

               —

               so zreteľom na rozhodnutie Komisie 2008/46/ES zo 14. decembra 2007, ktorým sa zriaďuje Výkonná agentúra pre výskum na riadenie niektorých oblastí špecifických programov Spoločenstva Ľudia, Kapacity a Spolupráca v oblasti výskumu podľa nariadenia Rady (ES) č. 58/2003 (10),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská ďalších príslušných výborov (A7-0134/2011),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre výskum absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2009, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2009, oddiel III – Komisia a uznesenie, ktoré je ich neoddeliteľnou súčasťou, riaditeľovi Výkonnej agentúry pre výskum, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 338, 14.12.2010, s. 90.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 390, 30.12.2006, s. 1.

      (7)  Ú. v. EÚ L 343, 27.12.2007, s. 9.

      (8)  Ú. v. ES L 11, 16.1.2003, s. 1.

      (9)  Ú. v. EÚ L 297, 22.9.2004, s. 6.

      (10)  Ú. v. EÚ L 11, 15.1.2008, s. 9.